|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-16/2015-02/4  31.07.2015. године  Немањина 22-26  Б е о г р а д |

**Одговор 1 на захтев за додатне информације или појашњења у вези са**

**припремањем понуде**

У складу са чланом 63. став 3. Закона о јавним набавкама („Службени гласник РС” број 124/12 и 14/15) достављамо вам  **Одговор 1** на захтев за додатним информацијама или појашњењем у вези са припремањем понуде за јавну набавку услуга осигурања, број ЈН О - 2/2015:

**ПИТАЊЕ БРОЈ 1**

Питање бр. 1

У конкурсној документацији на стр.10 наводи се да изабрани понуђач приликом закључења доставља меницу за добро извршење посла.

На последњој 49.страни конкурсне документације достављен је образац Меничног овлашћења с тим што је код дефинисања врсте финансијског обезбеђења остављена празна црта (“на име средстава финансијског обезбеђења за \_\_\_\_\_\_\_\_\_\_\_\_\_\_\_\_”).

Сходно томе да у меничном овлашћењу није дефинисано да ли се односи на добро извршење посла или на озбиљност понуде, молимо Вас за одговор:

* Да ли је у оквиру понуде понуђач дужан да достави Меницу И менично овлашћење И у којој висини вредности?

Одговор 1:

У конкурсној документацији, на страни 10. је наведено следеће: „**Изабрани понуђач/Добављач** је **дужан да приликом закључења уговора, а најкасније у року од десет дана од дана закључења уговора достави уредно потписану сопствену бланко меницу**, без жираната у корист наручиоца, **са овлашћењем за попуњавање у висини од 10 % вредности уговора без ПДВ** *(односно 15% и то: Понуђач који се налази на списку негативних референци који води Управа за јавне набавке, а који има негативну референцу за предмет који није истоврстан предмету ове јавне набавке, у складу са чланом 83. став 12. и 13. ЗЈН, доставља меницу у износу од* ***15%*** *од укупне вредности уговора без ПДВ-а)* са клаузулом „без приговора“, „по виђењу“, „неопозива“ и „безусловна" **као средство финансијског обезбеђења за добро извршење посла.** Меница мора да важи тридесет дана дуже од истека рока важења уговора.“

У складу са конкурсном документацијом, понуђач је дужан да достави и обрасце садржане у конкурсној документацији за предметну јавну набавку, попуњене, оверене печатом понуђача и потписане од стране овлашћеног лица понуђача, на начин дефинисан конкурсном документацијом, тако и образац меничног овлашћења који је дат на страни 49. конкурсне документације.

У оквиру своје понуде, понуђач не доставља меницу, већ само менично овлашћење попуњено, оверено печатом понуђача и потписано од стране овлашћеног лица понуђача, на начин дефинисан конкурсном документацијом.